रिलायन्स इण्डस्ट्रीज
२२ जून २०२० को बीएसई पर बाजार पूंजीकरण, 11,43,667 करोड़ को पार करने के बाद, रिलायंस इंडस्ट्रीज बाजार पूंजीकरण में $ 150 बिलियन से अधिक पार करने वाली पहली भारतीय कंपनी बन गयी।
शेयरचैट
शेयरचैट (ShareChat) भारतीय शोसल मीडिया का एक नवारम्भ (स्टार्टअप) है। इसके कर्ताधर्ता मोहल्ला टेक प्राइवेट लिमिटेड हैं जिन्होने इसे जनवरी 8, 2015 को आरम्भ किया। शेयरचैट की विशेषता है कि यह अंग्रेजी के बजाय केवल भारतीय भाषाओं में सामग्री का उपभोग और साझाकरण कराता है और भारत के 117 करोड से अधिक वायरलेस नेटवर्क उपभोक्ताओं को सेवा प्रदान करती है। सन 2019 के द्वितीय चतुर्थांश (Q2) में इसके 6 करोड़ से अधिक सक्रिय उपयोक्ता थे। अगस्त 2019 में शेयरचैट का मूल्य 65 करोड़ अमेरिकी अमेरिकी डॉलर लगाया गया था। शेयरचैट ने 2020 में मोज ऐप बनाया है।  शेयरचैट की होल्डिंग कम्पनी , मोहल्ला टेक प्राइवेट लिमिटेड को जनवरी 2015 में तीन आईआईटी कानपुर स्नातकों - अंकुश सचदेवा, भानु प्रताप सिंह और फरीद अहसन द्वारा शामिल किया गया था। कम्पनी का मुख्यालय बेंगलुरु, कर्नाटक में है, और वर्तमान में 400 से अधिक लोगों को रोजगार देता है।